
DĖL TECHNINĖS SPECIFIKACIJOS PATIKSLINIMO, VYKDANT ATVIRĄ (SUPAPRASTINTĄ) KONKURSĄ „VŠĮ KLAIPĖDOS UNIVERSITETO LIGONINĖS „AUŠROS“ KORPUSO PRIEŠGAISRINĖ SISTEMA“ PIRKIMO ID. 4440732

[bookmark: _Hlk158100603]Viešoji įstaiga Klaipėdos universiteto ligoninė (toliau – Perkančioji organizacija), vykdo viešąjį pirkimą „VšĮ Klaipėdos universiteto ligoninės „Aušros“ korpuso priešgaisrinė sistema“, pirkimo ID 4440732 (toliau Pirkimas). Pirkime 2025-09-19 gautas prašymas patikslinti techninės specifikacijos reikalavimus.
Atsižvelgiant į gautą prašymą, teikiame atsakymą:
Klausimai: 
1. Akumuliatoriaus 12V 17 Ah, techninėje specifikacijoje nurodyti konkretūs matmenys ir svoris. Prašome pagrįsti būtent tokių matmenų ir svorio poreikį, arba pašalinti matmenų ir svorio kriterijus iš techninės specifikacijos, nes tokie reikalavimai riboja konkurenciją ir neleidžia siūlyti bent kiek didesnius, mažesnius arba daugiau ar mažiau sveriančius akumuliatorius.
2. Gaisrinio ekranuoto kabelio techninėje specifikacijoje nurodoma degumo klasė ne prasčiau nei Cca, bet reikalaujama, kad kabelis turėtų PVC izoliaciją. Gaisriniai Cca degumo klasę atitinkantys kabeliai naudoja specialių polimerų izoliaciją, kuri yra atspari ugniai ir behalogenė. Prašome pagrįsti būtent PVC izoliacijos poreikį, arba pašalinti šį reikalavimą, leidžiant siūlyti kabelius, kurių izoliacija pagaminta ir iš kitų medžiagų.
3. Prašome pašalinti poreikį pasiūlymo formoje teikti techninių parametrų atitikimą patvirtinančius dokumentus medsraigčiams, savisriegiams su grąžteliu, kalamiems medsraigčiams. Reikalaujamas parametras yra daikto dydis ir šie daiktai neturi tokius techninius parametrus pagrindžiančių dokumentų. Medsraigčių, savisriegių su grąžteliu, kalamų medsraigčių dydis yra deklaruojamas ant pakuotės ir papildomi techniniai dokumentai nėra suteikiami.

Atsakymai: 
1. Techninės specifikacijos reikalavimus keičiame į: 
1.9.2. punktas. Matmenys – telpantys į 16 kilpų A tipo GASS centralėje numatytą vietą dviems 12 V, 17 Ah akumuliatoriams; 
1.9.3 punktas. Svoris - ne lengvesnis nei 5 kg.
2. Atsižvelgiant į gautą pastabą, panaikiname techninės specifikacijos 1.10.3 punktą "Raudona PVC izoliacija".
3. Pasiūlymo formos skiltyje „Dokumentas, kuriame yra nurodyta parametro reikšmė, pavadinimas ir puslapio Nr.“ prašome nurodyti dokumentą, kuriame nurodytas medsraigčių, savisriegių su grąžteliu, kalamų medsraigčių dydis. Tai gali būti pakuotės fotofiksacija, interneto svetainės nuoroda ar kitas dokumentas, kuris įrodytų, kad siūlomos prekės yra techninėje specifikacijoje nurodyto dydžio.

Atsižvelgiant į techninės specifikacijos pakeitimus, pasiūlymų teikimo terminas pratęsiamas iki 2025-09-30, 10:30 val.

PRIDEDAMA. Patikslinta pasiūlymo forma ir techninė specifikacija.


image1.jpeg




